### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. september 2023 har vedtaget Magistratens indstilling i overensstemmelse med erklæring fra Teknisk Udvalg af 20. september 2023.

Det Konservative Folkepartis, Venstres og Danmarksdemokraternes byrådsgrupper og Esben Jensen kunne tiltræde indstillingen med forbehold for følgende af Klima- og Bæredygtighedsudvalgets anbefalinger:

12.c. ”Der gennemføres en konsekvensvurdering og efterfølgende implementering af dedikeret, gratis parkering til dele-elbiler baseret på erfaringerne fra konsekvensvurderingen.”

16. ”Der udarbejdes en analyse af hastighedsnedsættelser, der viser potentialet for hastighedsreduktioner.”

17. ”Der arbejdes aktivt med parkeringstiltag.”

18. ”Der skal arbejdes med de økonomiske incitamenter, da Klima- og [adresse] arbejde viser, at de tiltag, der indeholder økonomiske incitamenter, virker bedst.”

###

.

### Resume

Klima- og Bæredygtighedsudvalget har i 2022 og foråret 2023 arbejdet med klimabevidst mobilitet og omlægning af persontransporten.

Fundamentet for udvalgets arbejde har været input fra Teknik og Miljø, CONCITO, tre udarbejdede analyser, og en udredning af det konkrete reduktionsmål for person- og varebiler.

Arbejdet har tydeliggjort, at modelinput ikke direkte kan overføres til den virkelige verden. Udvalget har derfor suppleret med fire scenarier, som illustrerer forskellige opfyldelser af kommunens reduktionsmål for person- og varebiler på 410.000 tons CO2.

Scenarierne skal ses som en akkumuleret indfrielse af CO2-målsætningen. Hvis ambitionen om CO2-neutralitet i 2030 skal fastholdes, vurderer udvalget at [adresse] bør være pejlemærket.

Udvalget har udarbejdet et katalog med anbefalinger til byrådet om forceret omstilling af personbilisme. Udvalget genbesøger transportområdet primo 2024, da anbefalingerne ikke indfrier målsætningerne for den forcerede omstilling af transportsektoren.

### Beslutningspunkter

Det indstilles:

At 1) Klima- og bæredygtighedsudvalgets anbefalinger indgår i Teknik og Miljøs videre arbejde med den kommende klimahandlingsplan.

At 2) Byrådet drøfter, hvorvidt der i anbefalingerne indgår elementer, som skal særligt prioriteres i forbindelse med ny klimahandlingsplan 2025-2030.

At 3) At “Climateville”-scenariet danner afsæt for udarbejdelsen af en ny grøn mobilitetsplan for [adresse] som del af en ny klimahandlingsplan.

At 4) At Borgmesterens Afdeling justerer skabelonen for byrådsindstillinger således, at CO2-konsekvenser ved bygge- og anlægsprojekter fremad synliggøres.

At 5) Byrådet tager til efterretning, at der i anbefalingerne indgår elementer, som kræver tilførsel af ressourcer, fx i forbindelse med forhandlingerne om Budget 2024.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 21-08-2023

Johannes Hansen:

Fremsendes til [adresse] med bemærkning, at Magistraten i mødet den 21. august 2023 anbefaler, at byrådet tiltræder Magistratsafdelingen for Teknik og Miljøs indstilling af 30. juni 2023.

Rådmand Kenneth Dam tog forbehold.

Elna Poulsen tog forbehold for indholdet i Klima- og [adresse] anbefalinger.

Esben Jensen tog forbehold vedrørende blandt andet beskrevne handlinger i ”[adresse]”.

Rådmand Brian Larsen deltog ikke i sagens behandling.

Udvalg: [adresse]

Dato: 30-08-2023

Johannes Hansen:

Fremsendes til Teknisk Udvalg til behandling i henhold til beslutning i byrådets møde den 30. august 2023.

Udvalg: Teknisk Udvalg

Dato: 20-09-2023

Johannes Hansen: 3

Uffe Jacobsen, Justina Dahl, Laura Eriksen, Herdis Jespersen og Karl Toft kunne tiltræde indstillingen i overensstemmelse med Magistratens anbefaling.

Yan Brandt og Troels Friis tog forbehold for følgende af Klima- og Bæredygtighedsudvalgets anbefalinger:

12.c. ”Der gennemføres en konsekvensvurdering og efterfølgende implementering af dedikeret, gratis parkering til dele-elbiler baseret på erfaringerne fra konsekvensvurderingen.”

16. ”Der udarbejdes en analyse af HASTIGHEDSNEDSÆTTELSER, der viser potentialet for ha-stighedsreduktioner.”

17. ”Der arbejdes aktivt med PARKERINGSTILTAG.”

18. ”Der skal arbejdes med de ØKONOMISKE INCITAMENTER, da Klima- og [adresse] arbejde viser, at de tiltag, der indeholder økonomiske incitamenter, virker bedst.”

Yan Brandt og Troels Friis er desuden bekymret for, at budgetaftalen fra 2022/23 på 20 mio. kr. i øgede parkeringsindtægter kommer til at ramme hårdt for borgerne i midtbyen samt for besøgende. Derfor vil yderligere tiltag af samme skuffe medføre urimelige vilkår for borgere med bil. Endvidere er der en bekymring for, at yderligere stramninger gå ud over handelslivet i midtbyen.